Woef met ŉ stertjie van voor en ŉ stertjie van agter | Maroela Media
Narwhal the Unicorn Puppy (Foto: Mac’s Mission)
ŉ Plasing op sosiale media deur ŉ diereskuiling van ŉ hond wat met ŉ stert op sy voorkop spog, steel wêreldwyd harte.
Mac’s Mission, gebaseer in Jackson, Missouri in die VSA, fokus op honde met spesiale behoeftes of gesondheidskwessies wat waarskynlik deur ander skuilings van kant gemaak sou word.
Die diereskuiling is die afgelope week oorval met terugvoer ná hulle ŉ foto gedeel het van “Narwhal the Little Magical Furry Unicorn”. Narwhal is ŉ dachshund-kruising van ongeveer 10 weke oud.
“Ons het hom saam met ŉ ander, ouer hond opgespoor. Hy het ŉ stert op sy voorkop en ŉ voetbesering,” het Rochelle Steffen, stigterslid van Mac’s Mission, gesê.
Volgens Rochelle is die stertjie nie verbind aan enigiets nie en dit kan beslis nie waai soos ŉ gewone stert nie. “Die enigste gebruik is dat dit hom die oulikste hondjie ooit maak!”
ŉ Veearts het Narwhal ondersoek en bevind dat dit nie in hierdie stadium nodig is om die ekstra stertjie te verwyder nie. “Hy lyk heeltemal gesond,” het Rochelle bygevoeg.
Mac’s Mission is nie in hierdie stadium op soek na iemand om hom aan te neem nie, omdat hulle net eers wil wag totdat Narwhal bietjie groter is om seker te maak dat die stertjie hom nie pla of ŉ probleem word nie.
As jy Narwhal se vordering wil volg of meer wil uitvind oor Mac’s Mission, kan jy hulle Facebook-blad of webwerf besoek.
Narwhal the Unicorn Puppy word by die veearts ondersoek (Foto: Mac’s Mission)
‘n X-straal van Narwhal the Unicorn Puppy (Foto: Mac’s Mission)
Woef · 4 weke gelede
Nee dit is nie cute nie. Maar Narwhal is wel. Ek dink dit sal beter wees om die stertjie nou te verwyder terwyl hy nog klein is. Want dit sal waarskynlik ook groei en dikker raak, wat sekerlik meer pynlik sal wees om dan te verwyder. Hoop hy kry ‘n goeie huis.
Stem saam met jou die stertjie gan nie cute bly nie en hy het n cute stertjie reeds!!!!!!
Hy is so adorable. Hy sal mooi wees met of sonder die stertjie. Die vorige eienaars het hom seker weggegooi juis oor die stertjie. Ek is bly hy is ok en veilig.
Hierdie is presies hoekom mens honde se bloedlyne skoon hou. Arme arme hond. Ek sou beslis die stertjie verwyder, behalwe as daar goeie mediese rede is hoekom hul nie kan nie.
Rooijan · 4 weke gelede
As daai stert kan waai gaan dit soos ‘n windshield wiper lyk.
Nee, nee vir daai stertjie. Stem saam met Woef; moenie wag tot stertjie ‘n stert word nie.
Op die eerste foto vertel die traanstreep teen die snoet af dat die stertjie wel n probleem is.
Hy is te noenoes……..Cutie pie sal hom opvreet van liefde xx
As hy my honde-kind was, sou ek hom Olifant genoem het… want hy het ‘n stertjie van after en ‘n stertjie van voor…..
Miemie · 4 weke gelede
Aaaaaai Karl waar is jou liefde vir n honde kind. Ek het 4 kleinkinders – honde kinders en ek is vir hulle baie lief. Die een bly by my want sy konnie by my kinders se huis aanpas nie. EN ek sal my honde kleinkinders vir niks ruil nie.
Antz · 4 weke gelede
Mens se dierekinders behandel en kommunikeer soms beter met mens as jou eie kinders
En hulle is ALTYD bly om jou te sien. My Marshall slaap saam met my en pas my op soos geen ander nie!